smcproject/ml-wiki-sentences huggingface dataset:
എട്ടുദിവസങ്ങൾക്ക് ശേഷം പ്രദേശവാസികളുടെ സഹായത്തോടെ കോട്ടക്കകത്തേക്ക് ഇരച്ചുകയറിയ കൗണ്ട് എമിക്കോയുടെ സേന അഭയാർത്ഥികളുടെ കഴുത്തറുക്കുകയായിരുന്നു .
ജൂതന്മാരുടെ മാസാദ്യ പ്രാർത്ഥന നടന്നുകൊണ്ടിരിക്കവെയായിരുന്നു ക്രൂരമായ ഈ ആക്രമണം നടന്നത് .
800 മുതൽ 1000 വരെ മനുഷ്യരാണ് ഇവിടെ മാത്രം കൊല്ലപ്പെട്ടത്.
ആത്മഹത്യചെയ്തവരും നിർബന്ധിത മതപരിവർത്തനം ചെയ്യപ്പെട്ടവരുമൊഴികെയുള്ള കണക്കാണ് ഇത് .
പിടികൂടപ്പെട്ട പലരും മതപരിവർത്തനത്തിന് തയ്യാറാകാതെ വന്നതോടെ അവരും വധിക്കപ്പെടുകയായിരുന്നു .
വോങ്ങ് കാർ വായ് ഇംഗ്ലീഷ് വിലാസം https://ml.wikipedia.org/wiki/Wong_Kar-wai
വോങ്ങ് കാർ വായ് ( ചൈനീസ് : 王家衛, കാന്റോനീസ് : Wòhng Gà Waih) ഹോങ്കോങിൽ നിന്നുള്ള രണ്ടാം നവതരംഗ സംവിധായകരിൽ പ്രമുഖൻ , തന്റേതായ ശൈലിയിൽ സമാനതകളില്ലാത്ത ദൃശ്യങ്ങൾ ഒരുക്കി അന്താരാഷ്ട്ര ശ്രദ്ധ നേടി.
ബ്രിട്ടണിലെ സൈറ്റ് സൗണ്ട് മാസിക ഏറ്റവുംമികച്ച പത്ത് ആധുനിക സംവിധായകരിൽ മൂന്നാമനായി തിരഞ്ഞെടുത്തു .
ചൈനയിലെ ഷാൻഗായ് നഗരത്തിൽ ജനനം, അഞ്ചാം വയസിൽ മാതാപിതാക്കളോടൊപ്പം ഹോങ്കോങ്ങിലേക്ക് കുടിയേറി.
ഗ്രാഫിക്സ് ഡിസൈനിങ്ങിൽ ഡിപ്ലോമ നേടിയ ശേഷം ഹോങ്കോങ് ടെലിവിഷനിൽ തിരകഥാകൃത്തായി ജോലിനോക്കി.
1988-ൽ ആദ്യ ചലചിത്രമായ 
"ആസ് ടിയേർസ് ഗോ ബൈ" പുറത്തിറങ്ങി.
1990-ൽ സംവിധാനം നിർവഹിച്ച "ഡെയ്സ് ഓഫ് ബീയിങ്ങ് വൈൽഡ്" പുറത്തിറങ്ങിയതോട് കൂടി ശ്രദ്ധിക്കപ്പെട്ടു.
1997-ലെ കാൻസ് അന്താരാഷ്ട്ര ചലച്ചിത്രോത്സവത്തിൽ "ഹാപ്പി ടുഗെതർ" എന്ന ചിത്രത്തിന് ഏറ്റവും മികച്ച സംവിധായകനുള്ള  പുരസ്ക്കാരം ലഭിച്ചു .
"ഡെയ്സ് ഓഫ് ബീയിങ്ങ് വൈൽഡ്", ഇൻ ദ മൂഡ് ഫോർ ലൗ , 2046 എന്നീ ചിത്രങ്ങൾ ഹോങ്കോങ്ങിനെ പശ്ചാത്തലമാക്കി എടുത്ത സിനിമ ത്രയമായി കണക്കാക്കപെടുന്നു .
ചലച്ചിത്രങ്ങൾ ആസ് ടിയേർസ് ഗോ ബൈ (1989) ഡെയ്സ് ഓഫ് ബീയിങ്ങ് വൈൽഡ് (1990) ആഷസ് ഓഫ് ടൈം (1994) ചങ്കിങ്ങ് എക്സ്പ്രസ്സ്‎ (1994) ഫാള്ളൻ ഏൻജെൽസ് (1995) ഹാപ്പി ടുഗെതർ (1997) ഇൻ ദ മൂഡ് ഫോർ ലൗ (2000) 2046 (2004) മൈ ബ്ലൂബെറി നൈറ്റ്സ് (2007) ഹ്രസ്വ ചിത്രങ്ങൾ wkw/tk/1996@7'55 hk.net Hua Yang De Nian Hua ദ ഫോള്ളോ സിക്സ് ഡേയ്സ് ദ ഹാന്റ് ഇറോസ് ടു ഈച്ച് ഹിസ്സ് ഓൺ സിനിമ ദേർസ് ഓൺലി വൺ സൺ പുരസ്കാരങ്ങൾ കാൻസ് അന്താരാഷ്ട്ര ചലച്ചിത്രമേള 1997 മികച്ച സംവിധായകൻ - ഹാപ്പി ടുഗെതർ 2000 ഗോൾഡൻ പാം (Palme d'Or)നാമനിർദ്ദേശം - ഇൻ ദ മൂഡ് ഫോർ ലൗ 2004 ഗോൾഡൻ പാം (Palme d'Or)നാമനിർദ്ദേശം - 2046 2007 ഗോൾഡൻ പാം (Palme d'Or)നാമനിർദ്ദേശം - മൈ ബ്ലൂബെറി നൈറ്റ്സ് European Film Awards 2000 Screen International Award - ഇൻ ദ മൂഡ് ഫോർ ലൗ 2004 Screen International Award - 2046 César Awards, France 2001 César - Best Foreign Film - ഇൻ ദ മൂഡ് ഫോർ ലൗ Directors Guild of Great Britain 2005 DGGB Award - Outstanding Directorial Achievement in Foreign Language Film - - 2046 German Film Awards 2001 Best Foreign Film - ഇൻ ദ മൂഡ് ഫോർ ലൗ Hamburg Film Festival 2000 Douglas Sirk Award Hong Kong Film Awards 1991  Best Director - ഡെയ്സ് ഓഫ് ബീയിങ്ങ് വൈൽഡ് 1995 Best Director - ചങ്കിങ്ങ് എക്സ്പ്രസ്സ്‎ അവലംബം 1 2 2046: ഓർമകളിലേക്കുള്ള മടക്കയാത്ര Archived 2013-05-31 at the Wayback Machine .
രണ്ടാമത്തേയും മൂന്നാമത്തേയും ഖണ്ഡികൾ നോക്കുക ↑ ↑ ബാഹ്യകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വോങ്ങ് കാർ വായ് They Shoot Pictures, Don't They?
Blog from Location Manager of My Blueberry Nights lovehkfilm.com ലേഖനങ്ങൾ Robert M. Payne – Ways of seeing wild: the cinema of Wong Kar-wai Allan Cameron – Trajectories of identification: travel and global culture in the films of Wong Kar-wai Anthony Leong – Meditations on Loss: A Framework for the Films of Wong Kar-wai Archived 2008-05-13 at the Wayback Machine .
LA Weekly – Film Feature: Unforgettable Archived 2008-11-23 at the Wayback Machine .
Senses of Cinema: Great Directors Critical Database – Wong Kar-wai Archived 2010-02-20 at the Wayback Machine .
KINEMA – In the Mood for Love: Urban Alienation in Wong Kar Wai's Films Archived 2008-06-04 at the Wayback Machine .
Six "Hong Kongs" in search of a Negative Director: Wong Kar-Wai’s alter-Native cinema Archived 2008-08-05 at the Wayback Machine .
അഭിമുഖങ്ങൾ Guardian Unlimited Mood Music, by Jonathan Romney Onion AV Club Archived 2008-09-21 at the Wayback Machine .
Interview by Scott Tobias TIMEasia And The Winner Is...
, by Stephen Short TIMEasia Archived 2008-09-07 at the Wayback Machine .
"We love what we can't have, and we can't have what we love", by Bryan Walsh Urban Cinefile Archived 2012-02-05 at the Wayback Machine .
Audio Interview with Richard Kupier ( RealMedia ) Wong Kar-Wai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വോക്വിൻ ഫീനിക്സ് ഇംഗ്ലീഷ് വിലാസം https://ml.wikipedia.org/wiki/Joaquin_Phoenix
ഒരു അമേരിക്കൻ അഭിനേതാവാണ് വോക്വിൻ ഫീനിക്സ് (ജനനം: 28 ഒക്റ്റോബർ 1974).
മ്യൂസിക് വീഡിയോ സംവിധായകൻ, നിർമ്മാതാവ്, സംഗീതജ്ഞൻ, സാമൂഹ്യപ്രവർത്തകൻ എന്നീ നിലകളിലും അറിയപ്പെടുന്നു.
അക്കാദമി അവാർഡ് , ഗ്രാമി അവാർഡ് , രണ്ട് ഗോൾഡൻ ഗ്ലോബ്സ് എന്നിവ ഉൾപ്പെടെ നിരവധി അംഗീകാരങ്ങൾ അദ്ദേഹത്തിന് ലഭിച്ചിട്ടുണ്ട്.
ഗ്ലാഡിയേറ്റർ (2000) എന്ന ചലച്ചിത്രത്തിലെ സ്വേച്ഛാധിപതിയായ റോമൻ ഭരണാധികാരിയുടെ വേഷമാണ് ഇദ്ദേഹത്തെ പ്രശസ്തനാക്കിയത്.
മികച്ച സഹനടനുള്ള അക്കാഡമി അവാർഡ് , ഗോൾഡൻ ഗ്ലോബ് , സ്ക്രീൻ ആക്റ്റേഴ്സ് ഗിൽഡ്, ബാഫ്റ്റ തുടങ്ങിയ പ്രമുഖ അവാർഡുകൾക്കൊക്കെ ഈ പ്രകടനം നാമനിർദ്ദേശം ചെയ്യപ്പെട്ടു.
വാക്ക് ദി ലൈൻ (2005) എന്ന ചിത്രത്തിലെ ജോണി കാഷിന്റെ വേഷത്തിലൂടെ അക്കാഡമി അവാർഡ് , ഗോൾഡൻ ഗ്ലോബ് എന്നിവയിൽ മികച്ച നടനുള്ള നാമനിർദ്ദേശവും നേടി.
ഈ ചിത്രത്തിലൂടെ മികച്ച സൗണ്ട്ട്രാക്കിനുള്ള ഗ്രാമി പുരസ്കാരം ഫീനിക്സ് കരസ്ഥമാക്കി.
2013-ൽ പുറത്തിറങ്ങിയ ഹെർ എന്ന ചിത്രത്തിലെ അഭിനയത്തിന് മികച്ച നടനുള്ള ഓസ്ക്കാർ നാമനിർദ്ദേശം ലഭിച്ചു.
2019-ലെ ജോക്കറിലെ പ്രധാന വേഷം അദ്ദേഹത്തിന് ഓസ്കാർ, രണ്ടാമത്തെ ഗോൾഡൻ ഗ്ലോബ് എന്നിവ നേടിക്കൊടുത്തു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വോക്വിൻ ഫീനിക്സ്
വോഖ, നാഗാലാൻഡ്
വോഖ , ഇന്ത്യൻ സംസ്ഥാനമായ നാഗാലാൻറിലെ ഒരു പട്ടണവും ജില്ലയുമാണ്.
നാഗാലാൻറ് സർക്കാർ വോഖ ജില്ലയ്ക്ക് "ലാൻഡ് ഓഫ് പ്ലെൻറി" എന്ന അപരനാമം പ്രഖ്യാപിച്ചു.
ഈ ദേശത്തെ മണ്ണ് പലവിധ ധാതു ദ്രവ്യങ്ങൾ, ഫലഭൂയിഷ്ടമായ മണ്ണ്, നാനാ ജാതി സസ്യജാലങ്ങളും മൃഗങ്ങൾ എന്നിവയാൽ സമ്പന്നമാണെന്നതിനാലാണ് ഈ പേരു നൽകിയത്.
ഈ പട്ടണം സ്ഥിതി ചെയ്യുന്നത്  അക്ഷാംശം 26°8° വടക്കും രേഖാംശം 94°18° കിഴക്കുമായിട്ടാണ്.
വടക്കും പടിഞ്ഞാറും ദിക്കുകളിൽ ആസാമും തെക്ക് കോഹിമയും ദിമാപൂരും കിഴക്ക് സുൻഹെബോട്ടോയും വടക്കുകിഴക്കായി മൊക്കോക്ചുംഗുമാണ് അതിർത്തികൾ.
പട്ടണം നിലനിൽക്കുന്നത് അതിപ്രധാനമായ ഒരു സാമ്പത്തിക മേഖലയിലാണ്.
ഈ ജില്ലയിൽ നാല് നിയമസഭാ സീറ്റുകളും 125 അംഗീകൃത വില്ലേജുകളുമുണ്ട്.
ഈ വില്ലേജുകൾ വീണ്ടും 13 ഭരണയൂണിറ്റുകളായും 7 ഗ്രാമ വികസന ബ്ലോക്കുകളായും തിരിച്ചിരിക്കുന്നു.
ഇത് മൂന്നു തട്ടുകളായി തരം തിരിച്ചിരിക്കുന്നു.
മേൽത്തട്ടിൽ വോഖ, വോസുറോ, ചുക്കിറ്റോങ്ങ്, എൻഗ്ലാൻ സർക്കിൾ എന്നിവയും ഇടത്തട്ടിൽ ലോറ്റ്സു, സനീസ്, ഐറ്റെപ്യോങ്ങ് സർക്കിൾ എന്നിവയും താഴ്ത്തട്ടിൽ ഭണ്ഡാരി സർക്കിൾ, റലാൻ മേഖല എന്നിവയുമാണ്.
വോഖ, നാഗ ഹില്ലുകളുടെ മുഖ്യകാര്യാലയമായി ആസാമിനു കീഴിൽ 1876 ൽ ബ്രിട്ടീഷുകാരാണ് നടപ്പിലാക്കിയത്.
1878 ൽ മുഖ്യകാര്യാലയം വോഖയിൽ നിന്ന് കൊഹിമയിലേയ്ക്കു മാറ്റുകയും വോഖ ഒരു സബ് ഡിവിഷനായി തുടരുകയും ചെയ്തു.
1889 ൽ ഈ സബ് ഡിവിഷൻ മോക്കോചുങ്ങിലേയ്ക്കു മാറ്റി.
ഇന്ത്യയുടെ സ്വാതന്ത്ര്യാനന്തരം 1957 ൽ നാഗ ഹിൽസ് ട്യുയെൻസാങ് മേഖലയുടെ കീഴിൽ വീണ്ടും സബ് ഡിവിഷനായി മാറി.
1973 ൽ വോഖ ഒരു ജില്ലയായി മാറി.
വോഖ സ്ഥിതി ചെയ്യുന്ന അക്ഷാംശ രേഖാംശങ്ങൾ 26°06′N 94°16′E ﻿ / ﻿ 26.1°N 94.27°E ﻿ / 26.1; 94.27 ആണ്.
മേഖലയുടെ ശരാശരി ഉയരം 1,313 മീറ്ററാണ് (4,793 അടി).
പൊതുവെ ചൂടുളള കാലാവസ്ഥയാണിവിടെ.
വേനൽക്കാലത്ത് വോഖയിലെ താപനില 16.1 °C മുതൽ 32 °C വരെയാണ്.
ശിശിരത്തിൽ താപനില ഏറ്റവും കുറഞ്ഞത്  2 °C വരെയാണ്.
വോഖയലെ ശരാശരി വാർഷിക താപനില  17.8 °C ആണ്.
ശരാശിര വാർഷിക പാതം 1940 മില്ളീമീറ്ററാണ്.
പി. ഭാനുമതി ഇംഗ്ലീഷ് വിലാസം https://ml.wikipedia.org/wiki/P.bhanumathi
പ്രസിദ്ധയായ  തെലുഗു- തമിഴ് സിനിമകളിലെ നടിയായിരുന്നു പി.ഭാനുമതി .
1950 കളിൽ പ്രമുഖ ഗായിക, നടി എന്ന ഖ്യാതി നേടി.
ആദ്യചിത്രം: പുല്ലയ്യയുടെ വരവിക്രയം.
ബി.എൻ. റെഡ്ഡിയുടെ സ്വർഗസീമയാണ് ശ്രദ്ധേയമായ പ്രഥമചിത്രം.
വൈ.വി. റാവുവിന്റെ തഹസിൽദാർ, പ്രസാദിന്റെ ഗൃഹപ്രവേശം, `ജമിനി'യുടെ അപൂർവ സഹോദരർകൾ കഥ.
എം.ജി. രാമചന്ദ്രന്റെ നായികയായി മലൈക്കള്ളൻ ആലിബാബയും നാല്പതു തിരുടർകളും, മധുരൈവീരൻ എന്നീ ചിത്രങ്ങളിലഭിനയിച്ചു.
എൺപതുകളുടെ മധ്യത്തിൽ സംഗീത രംഗത്തെ കഴിവുകളെ പരിഗണിച്ച് തമിഴ്‌നാട് ഗവൺ മെന്റ് മ്യൂസിക് കോളെജിന്റെ പ്രിൻസിപ്പലായി നോമിനേറ്റു ചെയ്തു.
ഭർത്താവ് പി.എസ്. രാമകൃഷ്ണറാവു (തിരക്കഥാകൃത്ത്, സംഗീതസംവിധായകൻ, പ്രൊഡ്യൂസർ) പുറംകണ്ണികൾ http://www.nilacharal.com/enter/celeb/bhanumathi.asp Archived 2012-01-02 at the Wayback Machine .
http://en.goldenmap.com/Bhanumathi_Ramakrishna%5Bപ്രവർത്തിക്കാത്ത+കണ്ണി%5D http://www.imdb.com/name/nm0707951/
പി. ഭാസ്കരൻ ഇംഗ്ലീഷ് വിലാസം https://ml.wikipedia.org/wiki/P_Bhaskaran
മലയാളത്തിലെ ഒരു പ്രശസ്ത കവിയും, ഗാനരചയിതാവുമായിരുന്നു പി.ഭാസ്കരൻ (ഭാസ്കരൻ മാസ്റ്റർ, 1924 ഏപ്രിൽ  21- 2007 ഫെബ്രുവരി 25) .
ഗാനരചയിതാവ്, ചലച്ചിത്രസംവിധായകൻ, ചലച്ചിത്രനടൻ, ആകാശവാണി പ്രൊഡ്യൂസർ, സ്വാതന്ത്ര്യ സമര സേനാനി, ആദ്യകാല കമ്യൂണിസ്റ്റ് പ്രവർത്തകൻ, പത്രപ്രവർത്തകൻ എന്നിങ്ങനെ വിവിധ നിലകളിലും അദ്ദേഹം പ്രവർത്തിച്ചിരുന്നു.
ഇന്നത്തെ തൃശ്ശൂർ ജില്ലയിൽ പെട്ട കൊടുങ്ങല്ലൂരിൽ കവിയും അഭിഭാഷകനും സ്വാതന്ത്ര്യസമരസേനാനിയുമായിരുന്ന നന്തിലത്ത് പത്മനാഭമേനോന്റെയും പുല്ലൂറ്റുപാടത്ത് അമ്മാളു അമ്മയുടെയും ഒമ്പതുമക്കളിൽ ആറാമത്തെ സന്തതിയായി 1924 ഏപ്രിൽ 21-നാണ് പുല്ലൂറ്റുപാടത്ത് ഭാസ്കരൻ എന്ന പി. ഭാസ്കരൻ ജനിച്ചത്.
മലയാള ഗാനശാഖയ്ക്ക് ഗണ്യമായ സംഭാവനകൾ നൽകിയ പ്രതിഭാശാലി എന്നനിലയിൽ ഓർമ്മിക്കപ്പെടുന്ന ഇദ്ദേഹം ഏഷ്യാനെറ്റിന്റെ സ്ഥാപക ചെയർമാനായും, കെ.എഫ്.ഡി.സിയുടെ ചെയർമാനായും, ദേശാഭിമാനി ദിനപത്രത്തിന്റെ പത്രാധിപരായും, ജയകേരളം മാസിക , ദീപിക വാരിക എന്നിവയുടെ പത്രാധിപ സമിതി അംഗമായും സേവനമനുഷ്ഠിച്ചിട്ടുണ്ട് .
ഭാസ്കരൻ അഞ്ചാം ക്ലാസിൽ പഠിക്കുമ്പോൾ പത്മനാഭമേനോൻ മരിച്ചു.
ശൃംഗപുരം ഗവ: ബോയ്സ് ഹൈസ്കൂളിലും മഹാരാജാസ് കോളേജിലുമായാണ് അദ്ദേഹം വിദ്യാഭ്യാസം പൂർത്തിയാക്കിയത്.
ഏഴാം ക്ലാസിൽ പഠിക്കുമ്പോൾ കവിതകൾ എഴുതിത്തുടങ്ങിയ ഭാസ്കരന്റെ ആദ്യകവിതകൾ അധികവും അക്കാലത്തെ മാസികകളിലൂടെയാണ് പുറത്തുവന്നത്.
രാഷ്ട്രീയ പ്രവർത്തനം
വിദ്യാഭ്യാസകാലത്ത് പുരോഗമന പ്രസ്ഥാനങ്ങളുമായി ബന്ധപ്പെട്ടിരുന്ന ഭാസ്കരൻ 1942-ൽ ക്വിറ്റിന്ത്യാ സമരത്തോടനുബന്ധിച്ച് ജയിൽ വാസം വരിക്കുകയുണ്ടായി.
പിന്നീട് കമ്യൂണിസ്റ്റ് പ്രസ്ഥാനങ്ങളുടെ സഹയാത്രികനായി മാറിയ അദ്ദേഹം അക്കാലത്ത് ഒളിവിലും തടവിലും കഴിഞ്ഞിട്ടുണ്ട്.
ഓൾ കൊച്ചിൻ സ്റ്റുഡന്റ്സ് അസോസിയേഷൻ എന്ന വിദ്യാർത്ഥിസംഘടനയുടെ ജനറൽ സെക്രട്ടറിയായി അദ്ദേഹം പ്രവർത്തിച്ചിട്ടുണ്ട്.
വയലാർ വെടിവെപ്പിനെ കുറിച്ച് അദ്ദേഹം രചിച്ച വയലാർ ഗർജ്ജിക്കുന്നു എന്ന സമാഹാരം തിരുവിതാംകൂറിൽ ദിവാൻ സി.പി. രാമസ്വാമി അയ്യർ നിരോധിച്ചിരുന്നു.
വളരെ പിന്നീട് അദ്ദേഹം രാഷ്ട്രീയം പൂർണ്ണമായും ഉപേക്ഷിച്ച് സാഹിത്യ സാംസ്കാരിക പ്രവർത്തകനായി.
ഇക്കാലത്താണ് അദ്ദേഹം അന്ന് മദിരാശി എന്നറിയപ്പെട്ടിരുന്ന ചെന്നൈ നഗരത്തിലെത്തുന്നത്.  'ജയകേരളം' എന്ന പേരിൽ അന്നുണ്ടായിരുന്ന ഒരു മാസികയിൽ അദ്ദേഹം ചേർന്നു.
തന്റെ ഇരുപതാമത്തെ വയസിൽത്തന്നെ ആദ്യ കവിതാസമാഹാരം പുറത്തിറക്കിയ അദ്ദേഹം, എക്കാലത്തും കാല്പനികത ലളിതമായി ചിത്രീകരിക്കാനാണ് ശ്രമിച്ചിട്ടുള്ളതെന്നാണ് നിരൂപകരുടെ അഭിപ്രായം.
മലയാളചലച്ചിത്രഗാനശാഖയിൽ സംസ്കൃതാതിപ്രസരവും, മറ്റുഭാഷകളിലെ ഗാനങ്ങളുടെ തത്സമങ്ങളും വിളങ്ങിനിന്നിരുന്ന കാലത്ത്, ഒരു ലളിത ഗാന ശൈലി ഉണ്ടാക്കിയത് ഭാസ്കരൻ മാസ്റ്റർ ആണെന്ന് ഏവരും സമ്മതിക്കും.
“ മലയാള ഭാഷയുടെ പിതാവ് തുഞ്ചത്തെഴുത്തച്ഛനാണെങ്കിൽ മലയാള ഗാനങ്ങളുടെ പിതാവ് പി. ഭാസ്കരൻ ആണ് ”
എന്നാണ് യൂസഫലി കേച്ചേരി പറഞ്ഞിട്ടുള്ളത്.
കാൽപ്പനികതക്ക് ജനകീയത നൽകിയ അദ്ദേഹം, നിരാശാന്തമായ ആധുനിക സാഹിത്യത്തിൽ വിശ്വസിച്ചിരുന്നില്ല.
1949-ൽ പുറത്തിറങ്ങിയ അപൂർവ്വസഹോദരർകൾ എന്ന തമിഴ് ചിത്രത്തിലെ ബഹുഭാഷാഗാനത്തിൽ ഏതാനും മലയാളം വരികളാണ് അദ്ദേഹം എഴുതിയ ആദ്യ ചലച്ചിത്രഗാനം.
മലയാളത്തിൽ ചന്ദ്രിക എന്ന‍ ചിത്രത്തിനാണ് ആദ്യം പാട്ടെഴുതിയത്.
നീലക്കുയിൽ എന്ന ചിത്രത്തിലെ ഗാനങ്ങളോടെ പി. ഭാസ്കരൻ മലയാളചലച്ചിത്ര മേഖലയുടെ അനിവാര്യ ഘടകമായി.
രാഷ്ട്രപതിയുടെ രജതകമലം നേടിയ ഈ ചിത്രം രാമു കാര്യാട്ടും പി. ഭാസ്കരനും ചേർന്ന് സംവിധാനം ചെയ്തതാണ് .
ഇരുട്ടിന്റെ ആത്മാവ് , ജഗത്ഗുരു ആദിശങ്കരാചാര്യർ , കള്ളിച്ചെല്ലമ്മ തുടങ്ങി 47 ചിത്രങ്ങൾ സംവിധാനം ചെയ്തു.
ഏഴു ചിത്രങ്ങൾ നിർമ്മിച്ചിരുന്നു.
ചലച്ചിത്ര രംഗത്തെ സമഗ്ര സംഭാവനക്ക് ജെ.സി. ദാനിയേൽ പുരസ്കാരം ലഭിച്ചിട്ടുണ്ട്.
അല്ലിയാമ്പൽ കടവിലന്നരയ്ക്കു വെള്ളം..
, കദളി വാഴക്കൈയിലിരുന്ന്..
, മാമലകൾക്കപ്പുറത്ത്..
, പുലർകാല സുന്ദര സ്വപ്നത്തിൽ..
തുടങ്ങി ഒട്ടനവധി പ്രസിദ്ധ ഗാനങ്ങൾ പി. ഭാസ്കരന്റേതായിട്ടുണ്ട്.
2003-ൽ പുറത്തിറങ്ങിയ സൗദാമിനി എന്ന ചിത്രത്തിനുവേണ്ടിയാണ് അദ്ദേഹം അവസാനമായി ഗാനരചന നിർവ്വഹിച്ചത്.
എം.എസ്. ബാബുരാജ് , കെ. രാഘവൻ എന്നിവരാണ് ഭാസ്കരന്റെ ഗാനങ്ങളിൽ ഭൂരിപക്ഷത്തിനും ഈണം പകർന്നത്.
വി. ദക്ഷിണാമൂർത്തി , ജി. ദേവരാജൻ , എം.കെ. അർജ്ജുനൻ തുടങ്ങിയവരും അദ്ദേഹത്തിന്റെ ഗാനങ്ങൾക്ക് ഈണം പകർന്നിട്ടുണ്ട്.
പി. ഭാസ്കരനും വയലാർ രാമവർമ്മയും എഴുതിയ ഗാനങ്ങൾ അറുപതുകളിലും എഴുപതുകളിലും മലയാളചലച്ചിത്രഗാനലോകത്ത് ഒരു സുവർണകാലം സൃഷ്ടിച്ചു.
ഇരുവരും ഇക്കാലത്ത് തുല്യശക്തികളായി നിലകൊണ്ടു.
കെ.ജെ. യേശുദാസും എസ്. ജാനകിയുമാണ് അദ്ദേഹത്തിന്റെ ഗാനങ്ങൾ കൂടുതൽ ആലപിച്ചത്.
ഓർക്കുക വല്ലപ്പോഴും , ഒറ്റക്കമ്പിയുള്ള തമ്പുരു , വയലാർ ഗർജ്ജിക്കുന്നു , ഒസ്യത്ത് , പാടുന്ന മൺ‌തരികൾ , ഓടക്കുഴലും ലാത്തിയും തുടങ്ങിയവയാണ് പ്രധാന കൃതികൾ.
ഒറ്റക്കമ്പിയുള്ള തമ്പുരു എന്ന കൃതിക്ക് 1981-ൽ ഓടക്കുഴൽ പുരസ്കാരവും , 82-ൽ കേരള സാഹിത്യ അക്കാദമി പുരസ്കാരവും ലഭിച്ചു.
കേരള സാഹിത്യ അക്കാദമിയുടെ ഫെലോഷിപ്പും ലഭിച്ചിട്ടുണ്ട്.
2000 ൽ വള്ളത്തോൾ അവാർഡും ലഭിച്ചു .
തിരുവനന്തപുരത്തെ പി. ഭാസ്കരന്റെ പ്രതിമ മരണം
ജീവിതത്തിന്റെ അവസാനകാലത്ത് അൾഷിമേഴ്സ് രോഗം ബാധിച്ച ഭാസ്കരന് അടുത്ത ബന്ധുക്കളെപ്പോലും തിരിച്ചറിയാനോ, പഴയ കാര്യങ്ങൾ ഓർമ്മിച്ചെടുക്കാനോ ഒന്നും കഴിഞ്ഞിരുന്നില്ല.
ഒരിക്കൽ ഗായിക എസ്. ജാനകിക്ക് തിരുവനന്തപുരം വഴുതക്കാട്ടെ അദ്ദേഹത്തിന്റെ വീട്ടിൽ വന്നപ്പോഴുണ്ടായ അനുഭവം അതിനുദാഹരണമായി പ്രശസ്ത ചലച്ചിത്രസംഗീതനിരൂപകൻ രവിമേനോൻ ചൂണ്ടിക്കാട്ടുന്നു.
ജാനകിയെ ഓർമ്മയില്ലാതിരുന്ന കവി അവർ പാടിക്കൊടുത്ത തന്റെ ഗാനങ്ങൾ മുഴുവൻ ഓർത്തെടുത്ത് കൂടെപ്പാടി.
ഓർമ്മക്കുറവ് അദ്ദേഹത്തെ തെല്ലും അലട്ടിയിരുന്നില്ല അപ്പോൾ.
പക്ഷേ ആ ഗാനങ്ങൾ താനാണ് എഴുതിയത് എന്ന കാര്യം കവിക്ക് ഓർമ്മയില്ലായിരുന്നു.
പൊട്ടിക്കരഞ്ഞുകൊണ്ടാണ് ജാനകി മടങ്ങിയത്.
2007 ആയപ്പോയേക്കും അദ്ദേഹം തീർത്തും അവശനായിക്കഴിഞ്ഞിരുന്നു.
ഒടുവിൽ 2007 ഫെബ്രുവരി 25-ന് ഉച്ചയ്ക്ക് 1:10-ന് തന്റെ 83-ആം വയസ്സിൽ അദ്ദേഹം ഈ ലോകത്തോട് വിടപറഞ്ഞു.
മൃതദേഹം പിറ്റേ ദിവസം പൂർണ ഔദ്യോഗിക ബഹുമതികളോടെ തൈക്കാട് ശാന്തികവാടം ശ്മശാനത്തിൽ സംസ്കരിച്ചു.
രാഷ്ട്രീയ-കലാ-സാംസ്കാരിക രംഗങ്ങളിലെ നിരവധി പ്രമുഖർ അദ്ദേഹത്തിന് അന്ത്യാഞ്ജലി അർപ്പിച്ചു.
സിനിമകൾ (സംവിധായകൻ, നിർമാതാവ്) നീലക്കുയിൽ ( രാമു കാര്യാട്ടിനൊപ്പം) (1954) രാരിച്ചൻ എന്ന പൗരൻ (1956) നായരു പിടിച്ച പുലിവാൽ (1958) ഭാഗ്യ ജാതകം (1962) ലൈലാ മജ്നു (1962) അമ്മയെ കാണാൻ (1963) ആദ്യകിരണങ്ങൾ (1964) ശ്യാമള ചേച്ചി (1965) തറവാട്ടമ്മ (1966) അന്വേഷിച്ചു കണ്ടെത്തിയില്ല (1967) ഇരുട്ടിൻറെ ആത്മാവ് (1967) പരീക്ഷ (1967) ലക്ഷപ്രഭു (1968) അപരാധിനി (1968) മനസ്വിനി (1968) കാട്ടുകുരങ്ങ് (1969) കള്ളിച്ചെല്ലമ്മ (1969) മൂലധനം (1969) അമ്പലപ്രാവ് (1970) കാക്കത്തമ്പുരാട്ടി (1970) സ്ത്രീ (1970) തുറക്കാത്ത വാതിൽ (1970) കുരുക്ഷേത്രം (1970) മൂന്നു പൂക്കൾ (1971) മുത്തശ്ശി (1971) നവവധു (1971) ഉമ്മാച്ചു (1971) വിലയ്ക്കു വാങ്ങിയ വീണ (1971) (നിർമ്മാതാവും സംവിധായകനും) വിത്തുകൾ (1971) ആറടി മണ്ണിൻറെ ജന്മി (1972) (നിർമ്മാതാവും സംവിധായകനും) സ്നേഹദീപമേ മിഴിതുറക്കൂ (1972) രാക്കുയിൽ (1973) (Only as Producer) ഉദയം (1973) (Producer Director) വീണ്ടും പ്രഭാതം (1973) അരക്കള്ളൻ മുക്കാൽക്കള്ളൻ (1974) ഒരു പിടി അരി (1974) തച്ചോളി മരുമകൻ ചന്തു (1974) (നിർമ്മാതാവും സംവിധായകനും) ചുമടുതാങ്ങി (1975) മറ്റൊരു സീത (1975) അപ്പൂപ്പൻ (1976) വഴിവിളക്ക് (1976) ശ്രീമദ് ഭഗവദ്ഗീത (1977) (നിർമ്മാതാവും സംവിധായകനും) ജഗദ്ഗുരു ആദിശങ്കരൻ (1977) (നിർമ്മാതാവും സംവിധായകനും) വിളക്കും വെളിച്ചവും (1978) എനിക്ക് വിശക്കുന്നു (1983) അവലംബം
പി. മീരാക്കുട്ടി ഇംഗ്ലീഷ് വിലാസം https://ml.wikipedia.org/wiki/P.
_Meerakutty
സാഹിത്യനിരൂപകനും ചരിത്ര ഗവേഷകനും അധ്യാപകനുമായിരുന്നു പ്രൊഫ.പി.മീരാക്കുട്ടി (28 ഫെബ്രുവരി 1930 - 24 ഓഗസ്റ്റ് 2017).
വിമർശനം, ചരിത്രം, വ്യാകരണം, ജീവചരിത്രം എന്നീ മേഖലകളിലായി 25 ലധികം ഗ്രന്ഥങ്ങൾ രചിച്ചിട്ടുണ്ട്.
കേരള സാഹിത്യ അക്കാദമി അംഗമായിരുന്നു.
കോതമംഗലത്തു മരോട്ടിക്കൽ പരീത് മമ്മിയുടെയും കയ്യുമ്മയുടെയും മകനായി ജനിച്ചു.
ദീർഘകാലം കൊല്ലം ടി.കെ.എം ആർട്സ് കോളേജിൽ അധ്യാപകനായിരുന്നു.
ശ്രീശങ്കരാചാര്യ സംസ്കൃത സർവ്വകലാശാലയുടെ തുടക്കം മുതൽ അവിടെ അദ്ധ്യാപകനായിരുന്നു.
കേരള സാഹിത്യ അക്കാഡമി നിർവ്വാഹക സമിതി അംഗം, പുരോഗമന കലാസാഹിത്യസംഘം കൊല്ലം ജില്ലാ പ്രസിഡന്റ് തുടങ്ങി നിരവധി സ്ഥാനങ്ങൾ വഹിച്ചിട്ടുണ്ട്.
1980 കളിൽ ദീർഘകാലം മലയാള മനോരമ വാരാന്തപ്പതിപ്പിൽ പുസ്തക നിരൂപണ പംക്തി കൈകാര്യം ചെയ്തിരുന്നു.
ശബരിമല അയ്യപ്പനെക്കുറിച്ചും ഓണത്തെക്കുറിച്ചുമുളള അദ്ദേഹത്തിന്റെ നിലപാടുകൾ വിവാദമുയർത്തി.
കവി ഇടപ്പള്ളിയുടെ മരണം ആത്മഹത്യയല്ലെന്നു അന്വേഷണങ്ങളുടെ അടിസ്ഥാനത്തിൽ അദ്ദേഹം സമർത്ഥിച്ചു.
കൃതികൾ ആശാൻ കവിത : കവിയുടെ ആത്മകഥ ആശാൻ, കേരള കാളിദാസൻ ആശാൻ കവിത രോധവും പ്രതിരോധവും ആശാൻ തൊട്ട് ഇടശ്ശേരി വരെ ലീല (ലഘു പഠനം) ചണ്ഡാലഭിക്ഷുകി (ലഘു പഠനം) വിലാസിനിയുടെ ആഖ്യാനകല വിലാസിനിയുടെ നോവലുകൾ : ആത്മകഥയുടെ പാഠഭേദങ്ങൾ അപ്പൻ പവിതയുടെ തിരുമധുരപ്രസാദം തച്ചേത്തു കവിതയുടെ പൂപ്പൊലി മണപ്പാടൻ കവിതയുടെഹരിതകലാവണ്യപൂരം മുഖത്തലയുടെ ഖണ്ഡകാവ്യങ്ങൾ ഇടശ്ശേരി : നവഭാവുകത്തിന്റെ കവി ബഷീർ : കാലത്തിന്റെ കനൽ അത്യന്താധുനിക നിരൂപണം ഇസങ്ങൾ സാഹിത്യത്തിൽ അമൃതലേഖ അകലെക്കാഴ്ചകൾ ബഷീറിന്റെ പൂവമ്പഴം അകലക്കാഴ്ചകൾ ആങ്കുരങ്ങൾ ഇതളുകൾ കേരളപാണിനീയം ചില അനുബന്ധ ചിന്തകൾ ശബരിമല ശ്രീ അയ്യപ്പനും കുഞ്ചനും കലാപബോധത്തിന്റെ കനികൾ നോവൽ പോലെ ഒരു ആത്മകഥ (രണ്ട് ഭാഗം) എ. തങ്ങൾ കുഞ്ഞ് മുസലിയാർ ജലാലുദ്ദീൻറൂമി കഥകൾ പൂമൊട്ടുകൾ രാമായ​ണ ചമ്പു സുന്ദരകാണ്ഡം(സംസ്കൃത വിവർത്തനം) പുരസ്കാരങ്ങൾ വള്ളത്തോൾ പുരസ്കാരം ആശാൻ ശതാബ്ദി പുരസ്കാരം എസ്.ബി.ടി. സാഹിത്യ പുരസ്കാരം കേസരി പുരസ്കാരം സി.എച്ച്. മുഹമ്മദ്കോയ അവാർഡ് ഹോദരൻ അയ്യപ്പൻ അവാർഡ് ആത്മായനങ്ങളുടെ ഖസാക്ക് അവാർഡ് അവലംബം ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ http://www.keralasahityaakademi.org/pdf/22-04-17/ANUSOCHANAM-26.08.2017.pdf ↑ ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) പുറം കണ്ണികൾ http://shodhganga.inflibnet.ac.in/bitstream/10603/97562/11/11_bibilography.pdf http://www.keralasahityaakademi.org/pdf/22-04-17/ANUSOCHANAM-26.08.2017.pdf http://shodhganga.inflibnet.ac.in/bitstream/10603/149408/15/15_bibliography.pdf http://shodhganga.inflibnet.ac.in/bitstream/10603/24289/13/13_bibliography.pdf.pdf http://shodhganga.inflibnet.ac.in/bitstream/10603/7619/10/10_chapter%206.pdf http://shodhganga.inflibnet.ac.in/bitstream/10603/25997/15/15_bibliography.pdf http://shodhganga.inflibnet.ac.in/bitstream/10603/27103/13/13_chapter%207.pdf
പി. ഭാസ്കരനുണ്ണി ഇംഗ്ലീഷ് വിലാസം https://ml.wikipedia.org/wiki/P.
Bhaskaranunni
ഒരു മലയാള സാഹിത്യ ഗവേഷകനും ചരിത്രാന്വേഷകനുമായിരുന്നു പി. ഭാസ്കരനുണ്ണി (17 ഡിസംബർ 1926 - 8 ഏപ്രിൽ 1994).
കേന്ദ്ര സാംസ്കാരിക വകുപ്പിന്റെ ഫെലോഷിപ്പ് ലഭിച്ചിട്ടുണ്ട്.
കൊല്ലം , തങ്കശ്ശേരി കാവലിൽ ജനിച്ചു.
പിന്നീട് ഇരവിപുരത്ത് സ്ഥിരതാമസമായി.
വി. പരമേശ്വരനും കെ. കാർത്ത്യായനിയുമാണ് മാതാപിതാക്കൾ.
കൊല്ലം വാടി സെന്റ് ആന്റണീസ് സ്കൂൾ, മയ്യനാട് ഹൈസ്കൂൾ, കൊല്ലം സംസ്കൃത സ്കൂൾ, എസ്.എൻ. കോളേജ് എന്നിവിടങ്ങളിൽ വിദ്യാഭ്യാസം.
കൊല്ലം മയ്യനാട് ഹൈസ്കൂളിൽ മലയാള ഭാഷാ അദ്ധ്യാപകനായിരുന്നു.
ജനയുഗം സബ് എഡിറ്റർ, കേരള സാഹിത്യ അക്കാദമിയുടെ സാംസ്കാരിക ഡയറിയുടെ പത്രാധിപ സമിതി അംഗം, കേരള സ്റ്റേറ്റ് ആർക്കൈവ്സിലെ നോമിനേറ്റഡ് അംഗം, ഗ്രന്ഥശാലാ സംഘം പ്രവർത്തകൻ എന്നീ നിലകളിലും മറ്റ് രാഷ്ട്രീയ സാമൂഹ്യ സാംസ്കാരിക രംഗങ്ങളിലും സജീവമായി പ്രവർത്തിച്ചു.
കൃതികൾ പത്തൊമ്പതാം നൂറ്റാണ്ടിലെ കേരളം- കേരള സാഹിത്യ അക്കാദമി കേരളം-ഇരുപതാം നൂറ്റാണ്ടിന്റെ ആരംഭത്തിൽ - കേരള സാഹിത്യ അക്കാദമി.
വെളിച്ചം വീശുന്നു - നാഷണൽ പ്രസ്സ്, കൊല്ലം.
സ്മാർത്തവിചാരം - സാഹിത്യ പ്രവർത്തക സഹകരണ സംഘം കൗസ്തുഭം- സാഹിത്യ പ്രവർത്തക സഹകരണ സംഘം അന്തർജനം മുതൽ മാധവിക്കുട്ടിവരെ - സാഹിത്യ പ്രവർത്തക സഹകരണ സംഘം ആശാന്റെ വിചാരശൈലി- സാഹിത്യ പ്രവർത്തക സഹകരണ സംഘം പട്ടിണിയും അവരോധവും - കേരള ഭാഷാ ഇന്സ്റ്റിറ്റ്യൂട്ട് സാഹിത്യത്തിലെ നെറിയും നെറികേടും - പ്രഭാത് ബുക്ക് ഹൌസ് വള്ളത്തോളിന്റെ കവിത - പ്രഭാത് ബുക്ക് ഹൌസ് കുട്ടികളുടെ ബുദ്ധദേവൻ - മാതൃഭൂമി ബുക്ക്സ് അയ്യപ്പന്റെ കാവ്യശില്പം - ഇൻഡ്യൻ എത്തീസ്റ്റ് പബ്ലീഷേഴ്സ് കൊല്ലത്തിന്റെ ചരിത്രം - കൊല്ലം പബ്ലിക് ലൈബ്രറി കേരളം മുഖപ്രസംഗങ്ങളിലൂടെ - കേരള പ്രസ്സ് അക്കാഡമി പുരസ്കാരങ്ങൾ കേന്ദ്ര സാംസ്കാരിക വകുപ്പിന്റെ ഫെലോഷിപ്പ് കേരള ഹിസ്റ്ററി അസ്സോസിയേഷന് അവാർഡ് കേരള പ്രസ്സ് അക്കാദമി സ്കോളർഷിപ്പ് അവലംബം ↑
പി. മാധവൻ ഇംഗ്ലീഷ് വിലാസം https://ml.wikipedia.org/wiki/P.
_Madhavan
1960കളിലും 1970കളിലും തമിഴ് സിനിമാരംഗത്ത് സജീവമായിരുന്ന ഒരു ഇന്ത്യൻ ചലച്ചിത്ര സംവിധായകനും നിർമ്മാതാവുമായിരുന്നു പാലകൃഷ്ണൻ (ബാലകൃഷ്ണൻ) മാധവൻ (1 ജനുവരി 1928 - ഡിസംബർ 16, 2003) എന്ന പി. മാധവൻ .
അരുൺ പ്രസാദ് മൂവീസ് ബാനറിൽ അദ്ദേഹം 49 ചിത്രങ്ങൾ സംവിധാനം ചെയ്യുകയും 39 ചിത്രങ്ങൾ നിർമ്മിക്കുകയും ചെയ്തു.
ചലച്ചിത്ര രംഗത്ത്
സംവിധായകൻ ടി.ആർ. രഘുനാഥിന്റെ സഹായിയാണ് മാധവൻ തന്റെ സിനിമാ ജീവിതം ആരംഭിച്ചത്.
സംവിധായകനാകുന്നതിന് മുമ്പ് സി വി ശ്രീധറിന്റെയൊപ്പവും സഹ സംവിധായകനായി പ്രവർത്തിച്ചു.
ദേവതേയ് , വിയറ്റ്നാം വീട് , തങ്ക പതക്കം , കണ്ണെ പാപ്പ , കുഴന്തൈക്കാഗ എന്നിവയാണ് അദ്ദേഹത്തിന്റെ ശ്രദ്ധേയമായ ചിത്രങ്ങൾ.
എം‌ജി‌ആർ ഫിലിം സിറ്റി, സ്റ്റേറ്റ് ഫിലിം ഡെവലപ്‌മെന്റ് കോർപ്പറേഷൻ എന്നിവയുടെ ആദ്യ ചെയർമാനും മാനേജിംഗ് ഡയറക്ടറുമായിരുന്ന അദ്ദേഹം ദേശീയ ചലച്ചിത്ര പുരസ്കാര ചെയർമാനായും പ്രവർത്തിച്ചിട്ടുണ്ട്.
അവാർഡുകൾ 1970 – രാമൻ എത്തനയെ രാമനടി - തമിഴിലെ മികച്ച ചിത്രത്തിനുള്ള ദേശീയ ചലച്ചിത്ര അവാർഡ് 1972 – പട്ടിക്കാട പട്ടണമ - തമിഴിലെ മികച്ച ചിത്രത്തിനുള്ള ദേശീയ ചലച്ചിത്ര അവാർഡ് 1970 – നിലവേ നീ സാച്ചി - മികച്ച സംവിധായകനുള്ള തമിഴ്‌നാട് സംസ്ഥാന ചലച്ചിത്ര അവാർഡ് ചലച്ചിത്രങ്ങൾ വർഷം ചിത്രം സംവിധായകൻ നിർമ്മാതാവ് ഭാഷ കുറിപ്പുകൾ 1963 മണി ഓസൈ Y തമിഴ് 1963 അന്നയ് ഇല്ലം Y തമിഴ് 1964 ദേവതേയ് Y തമിഴ് 1965 നീലവാനം Y തമിഴ് 1967 മുഹൂർത്തനാൾ Y Y തമിഴ് 1967 പെണ്ണേ നീ വാഴ്ഗ Y Y തമിഴ് 1968 എങ്ക ഊർ രാജ Y Y തമിഴ് 1968 കുഴന്തൈക്കാഗ Y തമിഴ് ബേബി റാണിയ്ക്ക് മികച്ച ബാലതാരത്തിനുള്ള ദേശീയ അവാർഡ് , കണ്ണദാസന് മികച്ച ഗാനരചയിതാവുനുള്ള ദേശീയ പുരസ്കാരവും.
1969 കണ്ണേ പാപ്പ Y തമിഴ് 1970 വിയറ്റ്നാം വീട് Y തമിഴ് iതേ പേരിലുള്ള നാടകം ചലച്ചിത്രമാക്കിയത്.
1970 രാമൻ എത്തനയെ രാമനടി Y Y തമിഴ് തമിഴിലെ മികച്ച ചിത്രത്തിനുള്ള ദേശീയ പുരസ്കാരം 1970 നിലാവെ നീ സാച്ചി Y തമിഴ് 1970 അംസു ഓർ മുസ്കാൻ Y ഹിന്ദി കണ്ണേ പാപ്പയുടെ പുനനിർമ്മാണം 1971 ശപതം Y തമിഴ് 1971 തേനും പാലും Y തമിഴ് 1972 ജ്ഞാന ഒളി Y തമിഴ് മികച്ച സംവിധായകനുള്ള ഫിലിം ഫെയർ പുരസ്കാരം – തമിഴ് 1972 പട്ടിക്കാട പട്ടണമ Y Y തമിഴ് തമിഴിലെ മികച്ച ചിത്രത്തിനുള്ള ദേശീയ പുരസ്കാരം 1972 ദിൽ കാ രാജ Y ഹിന്ദി തമിഴ് ചിത്രം എങ്ക തങ്ക രാജയുടേ പുനനിർമ്മാണം 1973 പൊന്നുക്ക് തങ്ക മനസ്സ് Y തമിഴ് 1973 രാജപാർട്ട് രംഗദുരൈ Y തമിഴ് 1974 മാണിക്യത് തൊട്ടിൽ Y തമിഴ് 1974 മുരുഗൻ കാട്ടിയ വഴി Y Y തമിഴ് 1974 തങ്ക പതക്കം Y തമിഴ് Based on stage play of same name 1975 കസ്തൂരി വിജയം Y തമിഴ് 1975 മനിതനും ദൈവമാകലാം Y തമിഴ് ബുദ്ധിമന്തുടു എന്ന തെലുഗ്ഗ് ചിത്രത്തിന്റെ പുനനിർമ്മാണം 1975 മന്നവൻ വന്താനടി Y തമിഴ് 1975 പാട്ടും ഭരതമും Y Y തമിഴ് ഇരുപത്തഞ്ചാമത് ചിത്രം 1976 ചിത്രാ പൗർണ്ണമി Y തമിഴ് 1976 പാലൂട്ടി വളർത്ത കിളി Y തമിഴ് 1976 എന്നൈ പോൽ ഒരുവൻ Y തമിഴ് 1977 ദേവിയിൻ തിരുമണം Y തമിഴ് 1978 എൻ കേൾവിക്ക് എന്ന ബദൽ Y തമിഴ് 1978 ശങ്കർ സലീം സൈമൺ Y തമിഴ് അമർ അക്ബർ ആന്റണി എന്ന ചിത്രത്തിൽ നിന്നും പ്രചോദനം ഉൾക്കൊണ്ട് 1979 ഏണിപ്പടികൾ Y തമിഴ് സീതമ്മാലക്ഷ്മി എന്ന തെലുഗ് ചിത്രത്തിന്റെ പുനനിർമ്മാണം 1979 വീട്ടുക്ക് വീട് വാസപ്പടി Y Y തമിഴ് ഇന്റിന്റി രാമായണം എന്ന തെലുഗ് ചിത്രത്തിന്റെ പുനനിർമ്മാണം 1980 കുരുവിക്കൂട് Y തമിഴ് 1980 നാൻ നാനേദാൻ Y തമിഴ് 1981 ആടുകൾ നനൈഗിന്ദ്രാന Y തമിഴ് 1982 ഹിറ്റ്ലർ ഉമാനാഥ് Y തമിഴ് 1984 സത്യം നീയേ Y തമിഴ് 1985 കരൈയെ തൊടാത്ത അലൈഗൾ Y Y തമിഴ് 1985 രാം തേരെ കിതനെ നാം Y ഹിന്ദി രാമൻ എത്തനയെ രാമനടിയുടെ പുനനിർമ്മാണം 1987 ചിന്നക്കുയിൽ പാടുത് Y തമിഴ് 1992 അഗനി പറവൈ Y തമിഴ് മരണം
2003 ഡിസംബർ 16-ന് തന്റെ 75-ആം വയസ്സിൽ ചെന്നൈയിൽ വച്ച് അദ്ദേഹം അന്തരിച്ചു .
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് P. Madhavan
പി. ഭാരതിരാജ ഇംഗ്ലീഷ് വിലാസം https://ml.wikipedia.org/wiki/P.
_Bharathiraja
തമിഴ് ചലച്ചിത്ര സംവിധായകനാണ് പി. ഭാരതിരാജ (ജനനം : 17 July 1941).
2004 ൽ പത്മശ്രീ പരസ്കാരം ലഭിച്ചു.
2013 ലെ കേരള സംസ്ഥാന ചലച്ചിത്ര അവാർഡ് നിർണ്ണയ ജൂറി ചെയർമാനായി പ്രവർത്തിച്ചു.
ജീവിതരേഖ ചിത്രങ്ങൾൾ അന്നക്കൊടി" (2013) ബൊമ്മലാട്ടം(2009) കൺകളാൽ കൈതുചെയ് (2004) ഈര നിലം (2003) കടൽ പൂക്കൾ (2001) താജ്മഹാൽ (1999) അന്തിമന്താരൈ (1996) കരുത്തമ്മാ (1995) പചുമ്പൊൻ (1995) കിഴക്കുച്ചീമൈയിലേ (1993) കാപ്ടൻ മകൾ (1992) നാടോടിത്തെൻറൽ (1992) പുതു നെല്ലു പുതു നാത്തു (1991) എൻ ഉയിർ തോഴൻ (1990) കൊടി പറക്കുതു (1989) ആരാതനാ (1987) വേദം പുതിതു (1987) കടലോര കവിതൈകൾ (1986) മുതൽ മരിയാതൈ (1985) ഒരു കൈതിയിൻ ഡൈരി (1984) മൺ വാചനൈ (1983) പുതുമൈപ്പെൺ (1983) കാതൽ ഓവിയം (1982) വാലിബമേ വാ വാ (1982) അലൈകൾ ഓയ്വതില്ലൈ (1981) പന്നീർ പുഷ്പങ്കൾ (1981) ടിക് ടിക് ടിക് (1981) നിഴൽകൾ (1980) നിറം മാറാത പൂക്കൾ (1979) പുതിയ വാർപ്പുകൾ (1979) കിഴക്കേ പോകും രെയിൽ (1978) ചികപ്പു രോജാക്കൾ (1978) പതിനാറു വയതിനിലേ (1977) പുരസ്കാരങ്ങൾ പത്മശ്രീ - 2004 1982 – സീതകൊക്ക ചിലുക്ക - സംവിധായകൻ) മികച്ച തെലുഗു ചിത്രം 1986 – മുതൽ മരിയാതൈ(നിർമ്മാതാവ് സംവിധായകൻ)മികച്ച തമിഴ് ചിത്രം 1988 – വേദം പുതിത് (സംവിധായകൻ)മികച്ച സാമൂഹ്യ പ്രതിബദ്ധതയുള്ള ചിത്രം 1996 – അന്തിമന്താരൈ(സംവിധായകൻ)മികച്ച തമിഴ് ചിത്രം 2001 – [കാതൽപൂക്കൾ (സംവിധായകൻ, തിരക്കഥാകൃത്ത്) മികച്ച തിരക്കഥ അവലംബം ↑ https://www.youtube.com/watch?v=m_j5Da03QpE ↑ ↑ {{ cite web }} : Check date values in: | accessdate= ( help ) ; More than one of | archivedate= and | archive-date= specified ( help ) ; More than one of | archiveurl= and | archive-url= specified ( help )
പി. മമ്മിക്കുട്ടി
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ ഷൊർണ്ണൂർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് പി. മമ്മിക്കുട്ടി .
2021-ലെ തിരഞ്ഞെടുപ്പിൽ ഇന്ത്യൻ നാഷണൽ കോൺഗ്രസിലെ ടി.എച്ച്. ഫിറോസ് ബാബുവിനെ 36,674 വോട്ടുകൾക്ക് പരാജയപ്പെടുത്തിയാണ് പി. മമ്മിക്കുട്ടി നിയമസഭയിലേക്ക് എത്തിയത്.
പി. മാധവൻപിള്ള ഇംഗ്ലീഷ് വിലാസം https://ml.wikipedia.org/wiki/P.
_Madhavan_pillai
പ്രമുഖനായ മലയാള വിവർത്തകനാണ് പി. മാധവൻപിള്ള (ജനനം : 28 ജനുവരി 1941 - മരണം : 26 മാർച്ച് 2022).
മികച്ച വിവർത്തകനുള്ള കേന്ദ്ര-കേരള സാഹിത്യ അക്കാദമി അവാർഡുകൾ നേടിയിട്ടുണ്ട്.